Boek: Waarheen verdwyn Seamus Smit?Nerine Ahlers In Die verdwyning van Seamus Smit deur Seamus Smit is Seamus se bene weg toe hy een oggend wakker word. Hulle het net verdwyn. Hy kan nie vir sy ma daarvan sê nie, want sy sal heeltemal uitfreak en sy het vandag ŉ belangrike onderhoud. Hy wens hy het geweet wat om te doen. Is dit ŉ siekte? Is hy besig om dood te gaan? Moet hy die ambulans bel of is dit normaal? Dalk is dit niks om oor te stres nie. Dalk gebeur dit met alle kinders as hulle 13 is en praat hulle met niemand daaroor nie. Dan begin die res van sy lyf te verdwyn. Hy besef hy het probleme. Groot probleme. So begin die vreemdste dag van Seamus se lewe… Die verdwyning van Seamus Smit deur Seamus Smit deur Nerine Ahlers is in 2022 as die naaswenner in Lapa Uitgewers se jeugromankompetisie aangewys. Ahlers het matriek aan die Hoërskool Menlopark behaal en verder gaan studeer aan die Universiteit van Pretoria waar sy ’n meestersgraad behaal het. As opgeleide taalonderwyseres het sy Frans vir hoërskoolleerders gegee. Ahlers is die skrywer van Onkant en Losprys in Parys en medeskrywer van Liefde is…, Ek en jy, Weg en die gewilde SSS-reeks wat insluit Selfone, skelms en sjokolade; SMS’e, skurke en spinnekoppe; Sepiesterre, sokkies en skobbejakke; Seesand, sonbrille en smokkelaars; Spoke, speurders en straatkafees; Skaduwees, skatte en skelmstreke en Soene, sonroom en seestrome. Liefde is… en Selfone, skelms en sjokolade het albei ATKV-Kinderboektoekennings ontvang. Uitgewer: Lapa Uitgewers Prys: R170,00* *Prys onderworpe aan verandering Koop die boek by Graffiti Boeke